
[bookmark: _Toc1164360478]Formål og målsetning
Denne instruksen skal sikre at alt personell som gis fysisk adgang eller logisk tilgang til Å Energi Vannkraft (ÅEVK) sine lokasjoner og systemer, tilfredsstiller lovpålagte krav til personellsikkerhet, elsikkerhet og informasjonssikkerhet. Instruksen er forankret i Kraftberedskapsforskriften (KBF), Damsikkerhetsforskriften (DSF), Forskrift om sikkerhet ved arbeid i og drift av elektriske anlegg (FSE) og Å Energi Vannkrafts egne retningslinjer for sikkerhet.
Instruksen er utformet som et oppslagsverk for å sikre at du raskt og enkelt finner svar på de kravene som gjelder for din spesifikke arbeidshverdag. For at hvert kapittel skal være komplett og selvstendig, vil enkelte krav gjentas i flere deler av dokumentet. Dette er gjort bevisst slik at det aldri skal oppstå tvil om hvilke regler som gjelder for det enkelte emnet, uavhengig av om du har lest resten av instruksen eller ikke.
Formålet er å garantere at alt personell som gis fysisk adgang til anleggsområder, kraftstasjoner, damanlegg, sambandsanlegg, administrasjonsbygg, verksteder eller lager der ÅEVK har eier- eller operatøransvar, tilfredsstiller minstekravene til sikkerhet. Det skal følgelig påses at de som gis logisk tilgang til alle våre ulike driftskontrollsystemer (OT-systemer) eller kraftsensitiv informasjon (KSI), oppfyller lovpålagte krav i henhold til KBF og DSF. Videre skal instruksen sikre at personell med selvstendig adgang til områder med lav- og høyspenningsanlegg innehar tilstrekkelig kompetanse innen elsikkerhet jfr. FSE, samt at alle som ferdes på våre prosjekt-, bygge- og anleggsområder eller øvrige anlegg, etterlever generelle selskapskrav til HMS.
[bookmark: _Toc1747156900]Målgrupper
Målgruppen er alt personell med behov for adgang eller tilgang til ÅEVKs lokasjoner og systemer. Dette inkluderer også retningslinjer for besøkende og krav til ledsaging.

[bookmark: _Toc256681006]Definisjoner
	Begrep
	Definisjon
	Beskrivelse

	Adgang
	Fysisk tilstedeværelse
	Brukes om kontrollert fysisk adgang til ÅEVKs lokasjoner, som anleggsområder, kraftstasjoner, damanlegg, administrasjonsbygg og inngjerdede utendørsanlegg.

	AFA
	Ansvarlig for arbeidet
	Rolle definert i FSE som har særskilt ansvar for sikkerheten ved arbeid på elektriske lavspenningsanlegg.


	Egnethetsvurdering
	Helhetlig vurdering av om en person utgjør en sikkerhetsrisiko.
	Utføres av det eksterne selskapets ansvarlig for personell/attestant ved adgang/tilgang til klassifiserte anlegg (jf. KBF), og dokumenteres utført i Permitto. 

	HLR
	Hjerte- og lungeredning
	Brukes som et krav for å få adgangskort ("praktisk førstehjelpskurs med HLR")

	ISA
	Informasjonssikkerhetsavtale
	En avtale mellom ÅEVK og leverandørfirma som regulerer behandling av konfidensiell informasjon.

	KBF-klasse 1,2,3
	Klassifisering ihht. Kraftberedskapsforskriften
	Brukes for å angi anleggets betydning for kraftforsyningen

	KBO
	Kraftforsyningens beredskapsorganisasjon
	Enheter som har en rolle i nasjonal energiforsyning og er underlagt KBF.

	Konsekvensklasse
	Klassifisering iht. Damsikkerhetsforskriften
	Brukes spesifikt for vassdragsanlegg/dammer for å angi konsekvensen ved et eventuelt dambrudd

	KSI
	Kraftsensitiv informasjon
	Opplysninger som kan brukes til å planlegge eller gjennomføre handlinger som skader anlegg eller påvirker funksjoner som er viktige for energiforsyningen.

	LFS
	Leder for sikkerhet
	Rolle definert i FSE som har særskilt ansvar for sikkerheten ved arbeid på elektriske høyspenningsanlegg.

	MVA
	Megavoltampere
	Brukes for å angi anleggets effektstørrelse og dermed KBF-klasse.

	OT
	Operasjonell Teknologi
	Driftskontrollsystemer og industrielle nettverk som styrer og overvåker kraftproduksjonen.

	Permitto
	System for adgangskontroll
	Søknad om adgang, tilgang, dokumentasjon, kompetansekontroll og mannskapslister/adgangsregistrering. 

	SHA
	Sikkerhet, helse og arbeidsmiljø
	Forskrift om sikkerhet, helse og arbeidsmiljø på bygge- eller anleggsplasser (byggherreforskriften).

	Sikkerhetskort for elektriske anlegg
	En digital autorisasjon i Permitto som utstedes av Driftsleder (eller stedfortreder)
	Kortet kreves for alle som skal utføre oppdrag på eller nær adgangsregulerte elektriske lav- og høyspenningsanlegg. Kortet gir adgang til adgangsregulerte elektriske anlegg 

	SJA
	Sikker Jobb Analyse
	En systematisk gjennomgang av farer i forkant av en spesifikk arbeidsoppgave.

	Tilgang
	Logisk eller digital tilstedeværelse.
	Brukes om innlogging og logisk tilgang til ÅEVKs digitale ressurser, herunder driftskontrollsystemer (OT), IT-systemer, samband, og innsyn i kraftsensitiv informasjon (KSI)



[bookmark: _Toc1120391868]Ansvar og myndighet
For å sikre god kvalitet, forankring og etterlevelse er ansvaret fordelt på følgende funksjoner:

Beredskapsleder/ Sikkerhetsansvarlig: Ansvarlig for å oppstille krav til taushetserklæring, bakgrunnssjekk og ISA. Rollen definerer og forvalter alle sikkerhetskrav til fysisk adgang og logisk tilgang til alle ÅEVKs anlegg.

Leder jfr. Damsikkerhetsforskriften: Ansvaret skal sikre at Damsikkerhetsforskriften og Vannressursloven ivaretas gjennom denne instruksen. 

HMS-ansvarlig: Har ansvar for å oppstille adgangskrav knyttet til HMS, samt adgangskrav knyttet til bygg- og anleggsplass. 

Driftsleder: Oppstiller adgangskrav for elektriske anlegg.
[bookmark: _Toc1660164825]Sikkerhetskrav
Dette kapittelet fastsetter de overordnede kravene til sikkerhet for både fast ansatte og eksternt personell i Å Energi Vannkraft (ÅEVK). Formålet er å sikre at alle som gis adgang og tilgang til selskapets anlegg, systemer eller konfidensiell informasjon, gjennomgår en kontrollert og dokumentert sikkerhetsprosess.
[bookmark: _Toc241912791]Krav til fast ansatte
For alle faste ansettelser gjelder følgende punkter:
1. Obligatorisk kurs i sikkerhetsintruks: Obligatorisk kurs i sikkerhetsinstruks skal gjennomføres for å ivareta informasjonssikkerhet og redusere risiko for uønskede sikkerhetshendelser.
2. Taushetserklæring: Signert erklæring som gjelder konfidensialitet og sikker informasjonshåndtering. Foretas tidlig i onboardings-prosessen.
3. Egnethetsvurdering: Som et prinsipp for å beskytte ÅEVKs kritiske infrastruktur og kraftsensitive informasjon (KSI), skal det gjennomføres egnethetsvurdering før ansettelse. 
Egnethetsvurdering består av
Bakgrunnssjekk: Arbeidsforhold, utdanning, referanser og offentlige registre.
Tilknytningsvurdering: Statsborgerskap og eventuelle bindinger til høyrisikoland.
Pålitelighet og lojalitet: Forståelse for taushetsplikt og sikkerhetskrav.

Godkjent vurdering dokumenteres i Permitto.
[bookmark: _Toc2063496618]Krav til eksternt personell
For eksternt, innleid personell skal følgende punkter gjennomføres:
1. Informasjonssikkerhetsavtale: For klassifiserte anlegg skal det foreligge en signert ISA med det aktuelle firmaet. Informasjonssikkerhetsavtalen utstedes av ansvarlig for anskaffelser og leverandørforhold i ÅEVK, og signeres av det eksterne selskapets kontaktperson.
2. Egnethetsvurdering: Som et prinsipp for å beskytte ÅEVKs kritiske infrastruktur og kraftsensitive informasjon (KSI), skal det gjennomføres en egnethetsvurdering. ÅEVK krever at ansvarlige for personell hos eksterne selskaper utfører og dokumenterer egnethetsvurdering av personell som skal ha 
· Adgang til klasse 3 anlegg og driftssentral
· Digital tilgang til OT
Egnethetsvurdering består av
Bakgrunnssjekk: Arbeidsforhold, utdanning, referanser og offentlige registre.
Tilknytningsvurdering: Statsborgerskap og eventuelle bindinger til høyrisikoland.
Pålitelighet og lojalitet: Forståelse for taushetsplikt og sikkerhetskrav.

Godkjent vurdering bekreftes via skjema og dokumenteres i Permitto.

3. Digital tilgang til OT: Ved tilgang til driftskontrollsystemer skal personellet med tilgangsbehov signere «instruks for bruk av IT utstyr i driftskontrollsystemer». IKT-instruks utstedes av IKT-sikkerhetskoordinator i ÅEVK.
[bookmark: _Toc79402800]HMS-krav
For å sikre et trygt arbeidsmiljø og ivareta helse, miljø og sikkerhet, stilles følgende krav til alle som ferdes på ÅEVK sine anlegg:

1. Bransjespesifikke HMS-kort
· Renholds-kort: Obligatorisk for alle som utfører renholdstjenester.
· HMS-kort for varebil: For sjåfører og medhjelpere (fossilbiler opp til 3,5 t / elbiler opp til 4,25 t) ved transport av andres varer. Kravet gjelder ikke ved transport av egne varer.

2. Obligatorisk opplæring:
· HMS-kurs for ÅEVK: Alle skal årlig gjennomføre kurset "Å Energi Vannkraft - HMS" via Trainor.
· Førstehjelp: Det kreves årlig gjennomført førstehjelpskurs med praktisk HLR for alle.
· Overnevnte krav (1+2) utgjør dokumentasjonskravet til adgangskort (se kapittel 5)
3. Lokale sikkerhetstiltak:
· Stedlig sikkerhetsrunde: Skal gjennomføres og dokumenteres i Permitto første gang man besøker et nytt kraftanlegg.
· Vernebekledning: Det er krav om bruk av personlig verneutstyr og korrekt arbeidstøy i samsvar med "Instruks for bruk av verneutstyr / arbeidstøy i ÅEVK".

4. Helse:
· Skikkethet: Alt personell som skal utføre arbeid, skal være både mentalt og fysisk skikket til å utføre de tildelte oppgavene på en sikker måte.
· Varslingsplikt: Dersom en person ikke er skikket til arbeid, skal dette varsles umiddelbart til leder eller kontaktperson hos ÅEVK. Dette er avgjørende for å unngå situasjoner som kan utsette vedkommende selv eller andre for fare.
[bookmark: _Toc1729562934]Adgangs- og tilgangskontroll 
Hovedmålet med kravene er å sikre kontrollert fysisk og logisk adgang og tilgang til ÅEVK sine områder, anlegg, stasjoner, prosjekter og systemer. Dette skal garantere at personell som får tilgang til KSI, kritiske komponenter og generelt områder som innebærer fare, innehar de nødvendige kvalifikasjonene og er sikkerhetsmessig vurdert.
[bookmark: _Toc156519117]Adgangskort
Sikrer at alt personell har grunnleggende kunnskap om HMS, lokale forhold og generelle sikkerhetsrutiner ved våre anlegg. Adgangskortet utstedes digitalt i Permitto.

Krav og dokumentasjon

1. Gyldig HMS-kort (byggekort, renholdskort eller varebilkort der det er relevant).
2. Gjennomført og bestått HMS-kurs for Å Energi Vannkraft via Trainor (gjennomføres årlig).
3. Gjennomført praktisk førstehjelpskurs med HLR (årlig).
4. Gjennomført stedlig sikkerhetsrunde ved første gangs oppmøte på et nytt anlegg, dokumentert i Permitto.

Adgangsrettigheter: Gir adgang til fellesområder og deler av anlegget som ikke er definert som elektriske anlegg eller spesielle faresoner.

[bookmark: _Toc1003689655]Sikkerhetskort for elektriske anlegg
Dersom oppdraget innebærer arbeid på eller nær ved adgangsregulerte elektriske lav- eller høyspenningsanlegg, kreves det i tillegg et gyldig sikkerhetskort. I sikkerhetskortet dokumenteres adgang- og ledsagingsrettigheter i henhold til FSE (Forskrift om sikkerhet ved arbeid i og drift av elektriske anlegg). Sikkerhetskortet utstedes digitalt i Permitto

Krav og dokumentasjon
1. Inneha gyldig Adgangskort (se avsnitt 5.1).
2. Dokumentert elektrofaglig kompetanse.
3. Gyldig FSE-kurs, inkludert strømspesifikk førstehjelp.
Sikkerhetskortet utstedes kun av Driftsleder eller stedfortredende Driftsleder.

Adgangsrettigheter: Gir adgang til berøringsfarlige elektriske anlegg som høyspentrom, transformatorstasjoner og andre områder med elektrisk fare.
[bookmark: _Toc628005007]Bygge- og anleggsplass
For arbeid som defineres som bygge- og anleggsplass gjelder følgende krav:

1. Adgangskort: Følgende dokumentasjon til HMS-kort, HMS-kurs og praktisk førstehjelpskurs (se avsnitt 5.1)
[bookmark: _Toc968722360]KSI og OT-systemer
For personell som gjennom sitt arbeid får logisk tilgang til driftskontrollsystemer (OT) eller innsyn i kraftsensitiv informasjon, gjelder ytterligere sikkerhetskrav. Dette innebærer også tilgang til sambandsanlegg, tilgang via lokal tilkobling og fjerndiagnostisering.

1. Logisk tilgang: Krever særskilt opplæring i «instruks for bruk av IT-utstyr i driftskontrollsystemer», som skal signeres av mottaker.
2. Informasjonssikkerhetsavtale: Det skal foreligge en signert ISA med leverandørfirmaet som ivaretar taushetserklæring.
[bookmark: _Toc1298569263]Ledsaging
Ledsaging er en midlertidig løsning for personell som ikke oppfyller kravene til selvstendig adgang. Det stilles krav til både den som ledsager og den som blir ledsaget.
[bookmark: _Toc1913126756]Generelle bestemmelser for ledsaging
Hovedregel: Personell uten selvstendig adgang til enhver tid ledsages av en fast ansatt eller en godkjent person med selvstendig adgang.

Varighet: Ledsaging skal som utgangspunkt begrenses til kortvarige opphold (normalt under 1 uke).

Lengre opphold: Dersom ledsaging skal foregå over en lengre periode, kreves det en egen risikovurdering som må godkjennes av beredskapsleder.

Myndighet (ledsaging og «gi adgang»):
Noen internt ansatte har fullmakt til å godkjenne besøkende som trenger ledsager. Disse får en egen markering på adgangskortet sitt.
Det er viktig å skille mellom to roller:
· Ledsageren: Den som følger den besøkende rundt.
· Beslutningstakeren: Den som har myndighet til å si ja eller nei til at besøket i det hele tatt får komme inn.
Selv om du har lov til å være ledsager, betyr det ikke automatisk at du kan godkjenne den besøkende. De som har godkjenningsmyndighet, skal alltid gjøre en vurdering på om man får adgang. De kan også sette begrensninger til den besøkende for adgang i anleggets soner som den ledsagende skal forholde seg til underveis i besøket. 

[bookmark: _Toc1894219764]Krav til ledsageren
Ansvar: Ledsageren skal sørge for at person i ÅEVK med myndighet til å gi adgang er konferert og har besluttet at adgang er godkjent mot ledsaging, og er klar over eventuelle begrensninger gitt til adgangen i anleggets soner. 
Ledsager har videre det fulle ansvaret for den besøkende. Dette innebærer å påse at den besøkende følger sikkerhetsrutiner, bruker nødvendig verneutstyr og ikke beveger seg inn i uautoriserte områder.

Skjerming av informasjon: Ledsageren skal sørge for at den besøkende ikke får tilgang til kraftsensitiv informasjon. Dette inkluderer å påse at vedkommende ikke tar bilder av styringssystemer, leser sensitive dokumenter eller får tilgang til kritiske komponenter som krever særskilt autorisasjon.

Adgangsregistrering: Den som ledsages skal registreres som "besøkende" i Permitto ved ankomst og avreise, knyttet til ledsagerens navn. (se kapittel 8)
[bookmark: _Toc1830296734]Krav til den som blir ledsaget
Identifikasjon: Den som ledsages skal alltid kunne legitimere seg.

Fotografering: Ved omvisning kan det gis anledning til å ta foto i maskinsal, så lenge dette ikke viser plassering eller detaljer av styringssystemer, samband eller andre sensitive komponenter. Fotografering skal avklares og godkjennes av ledsager fra ÅEVK. Se tabell i kapittel 10 for en sammenstilling av sikkerhetskravene
[bookmark: _Toc598128698]Unntak og begrensninger
Klasse 3 Driftssentral: Her gjelder et generelt besøksforbud. Adgang for uautoriserte personer krever særskilt tillatelse og ledsaging skjer med restriksjoner og med absolutt fotoforbud jfr. KBF § 5.11.

Elektriske anlegg: Ledsaging inn i spenningssatte soner, eller der hvor det kan oppstå spenning (høyspentrom etc.), krever at ledsageren er instruert, har nødvendig myndighet (LFS/AFA) og at den besøkende har fått sikkerhetsinstruks for det aktuelle området.
[bookmark: _Toc1443180339]Adgangskrav til elektriske anlegg
Adgang til elektriske anlegg i Å Energi Vannkraft skal reguleres for å beskytte liv, helse og materielle verdier. I samsvar med krav fra Direktoratet for samfunnssikkerhet og beredskap (DSB), plikter ÅEVK som eier og driver å etablere rutiner som hindrer uvedkommende adgang til anleggsområder.
[bookmark: _Toc786898402]Områder med adgangsbegrensning
Følgende rom og områder skal til enhver tid holdes forsvarlig avlåst, skiltet og adgangsbegrenset:

· Høyspentrom: Rom eller inngjerdede områder med høyspenningsinstallasjoner som kan utgjøre fare ved berøring eller betjening.
· Rom med elektrisk fare: Områder hvor det foreligger risiko for strømgjennomgang, lysbueeksplosjon eller annen elektrisk fare (f.eks. tavlerom med ubeskyttede anleggsdeler).
· Inngjerdede utendørsanlegg: Transformatorstasjoner og utendørs koblingsanlegg skal være fysisk sikret med gjerder og låste porter.
[bookmark: _Toc78210786]Dokumentasjon og myndighet
Adgang til elektriske anlegg dokumenteres gjennom et gyldig, digitalt Sikkerhetskort for elektriske anlegg, i Permitto.

· Myndighet: Det er kun Driftsleder eller dennes bemyndigede som har fullmakt til å utstede sikkerhetskort.
· Nøkkelhåndtering: Nøkler og systemtilgang til elektriske anlegg utleveres kun til kvalifisert personell med gyldig sikkerhetskort utstedt av ÅEVK’s driftsleder. Tilgangen skal begrenses til personell med et dokumentert, tjenstlig behov for selvstendig adgang.
[bookmark: _Toc130621732]Ledsaging i elektriske anlegg
Personell som innehar adgangskort, men ikke sikkerhetskort for elektriske anlegg, kan unntaksvis gis adgang ved ledsaging. For ledsaging av besøkende, se kapittel 6.

· Krav til ledsager: Ledsaging kan kun utføres av instruert personell, med gyldig sikkerhetskort og med spesifisert ledsagertillatelse.
· Ansvar: Ledsageren har det fulle ansvar for sikkerheten og skal informere det ledsagede personellet om mulige farer før adgang.
· Tilstedeværelse: Ledsageren skal til enhver tid være fysisk sammen med det ledsagede personellet så lenge de befinner seg innenfor det avgrensede området.
[bookmark: _Toc54762922]Adgangskontrollerte, kritiske soner
Dette kapittelet beskriver sikring av kritiske installasjoner ihht. KBF, og inkluderer driftskontrollrom, datarom og andre rom for styring og samband. Disse områdene skal til enhver tid holdes forsvarlig avlåst og skjermet, for å beskytte mot sabotasje og uautorisert tilgang.
[bookmark: _Toc588103998]Områder med adgangsbegrensning
For adgang til rom som inneholder kritiske komponenter eller KSI, gjelder følgende tilleggskrav:
· Tjenstlig behov: Adgang skal kun gis for det tidsrommet og de rommene som er nødvendige for utførelse av oppdraget.
· Loggføring: All adgang skal kunne etterspores i ettertid.
· Skjerming: I rom med kontrollsystemer (OT) skal det påses at besøkende eller personell uten særskilt autorisasjon ikke får innsyn i tekniske bilder eller dokumentasjon.
[bookmark: _Toc1377745]Adgangregistrering
Hovedformålet med adgangsregistrering av personell og besøkende er å sikre at ÅEVK kan ivareta sitt overordnede ansvar for HMS, sikkerhet, evakuering og innsats ved hendelser. Registreringen sørger for at ÅEVK til enhver tid vet hvem, og hvor mange, som oppholder seg i ÅEVKs anlegg. 

Adgangsregistrering knyttes til personellets digitale adgangskort i adgangskontroll-systemet Permitto og skal skje på følgende måte:

Hovedregel: Inn- og utregistrering aktiveres i Permitto-appen. Driftssentralen blir på denne måten oppdatert i sanntid. Ved ledsaging av besøkende skal den/disse oppgis med fullt navn i innregistreringen. 

Reserveløsning: Driftssentralen kontaktes på telefon eller samband. Ved ledsaging av besøkende skal den/disse oppgis med fullt navn i innregistreringen, på samme måte som ved digital registrering.

Merk: på noen anlegg har vi adgangs-begrensning på antall personell.
[bookmark: _Toc341596673]Anlegg etter klassifisering
Omfanget av sikkerhetstiltak og krav til personkontroll fastsettes basert på anleggets beredskapsklassifisering i henhold til KBF.

Merk: Høyere beredskapsklasse medfører strengere krav til dokumentasjon og verifisering av personell.

Dette skal garantere at personell som får tilgang til kritiske komponenter eller risikofylte områder er sikkerhetsmessig vurdert i tråd med forskriftene.
	Krav
	Uklassifisert
	Klasse 1 
(50-100 MVA)
	Klasse 2 
(100-250 MVA)
	Klasse 3 
(250 MVA+)
	Driftssentral (Klasse 3)

	Adgangskort
	Ja
	Ja
	Ja
	Ja
	Ja

	Taushetserklæring
	Ja
	Ja
	Ja
	Ja
	Ja

	EU/EFTA/NATO-bakgrunn
	Ja
	Ja
	Ja
	Ja
	Ja

	IKT-brukeravtale v/logisk tilgang
	Nei
	Ja
	Ja
	Ja
	Ja

	ISA-avtale
	Nei
	Ja
	Ja
	Ja
	Ja

	Egnethetsvurdering
	Nei
	Nei
	Nei
	Ja
	Ja

	Autorisasjonsliste
	Nei
	Nei
	Nei
	Ja
	Ja

	Fotoforbud
	Nei
	Nei
	Ja
	Ja
	Ja

	Besøksregler
	Standard
	Standard
	Standard
	Standard
	Generelt forbud



[bookmark: _Toc941684155]Uklassifiserte anlegg
1. Adgangskrav: Gyldig adgangskort.
2. Dokumentasjon: Dokumentasjon av tilhørende kompetansekrav i Permitto.
3. Risikovurdering: Selv om anlegget er uklassifisert, kan spesifikke komponenter inneholde kraftsensitiv informasjon som krever varsomhet. Ved nødvendig tilgang til kontrollrom og driftskontroll skal det gjøres en risikovurdering.
[bookmark: _Toc1409004056]Klasse 1 anlegg (50–100 MVA)
1. Adgangskrav: Gyldig adgangskort.
2. Dokumentasjon: Dokumentasjon av tilhørende kompetansekrav i Permitto.
3. Logisk tilgang: Før tilgang gis til OT-systemer kreves signert IKT-brukeravtale og ISA.
[bookmark: _Toc221864164]Klasse 2 anlegg (100–250 MVA)
1. Adgangskrav: Gyldig adgangskort.
2. Dokumentasjon: Dokumentasjon av tilhørende kompetansekrav i Permitto.
3. Logisk tilgang: Før tilgang gis til OT-systemer kreves signert IKT-brukeravtale.
4. Fotoforbud: Strengere håndheving av fotoforbud på alle områder.
5. Informasjonssikkerhetsavtale: Det skal foreligge en signert ISA med firmaet som utfører oppdraget, som ivaretar taushetshetserklæring av eget personell på våre vegne.
[bookmark: _Toc528267021]Klasse 3 anlegg (250 MVA+)
Klasse 3 omfatter de mest kritiske produksjonsanleggene.

1. Adgangskrav: Gyldig adgangskort.
2. Dokumentasjon: Dokumentasjon av tilhørende kompetansekrav i Permitto.
4. Logisk tilgang: Før tilgang gis til OT-systemer kreves signert IKT-brukeravtale og ISA.
3. Fotoforbud: Strengere håndheving av fotoforbud på alle områder.
4. Informasjonssikkerhetsavtale: Det skal foreligge en signert Informasjonssikkerhetsavtale (ISA) med firmaet som utfører oppdraget.
5. Egnethetsvurdering: Dokumentert utført egnethetsvurdering i Permitto
[bookmark: _Toc993036755]Driftssentral
Driftssentralen er det mest skjermede området i ÅEVK og følger de strengeste kravene i KBF § 5.11.

1. Adgangskrav: Gyldig adgangskort.
2. Dokumentasjon: Dokumentasjon av tilhørende kompetansekrav i Permitto.
3. Logisk tilgang: Det stilles krav om signert "instruks for bruk av IT-utstyr i driftskontrollsystemer" for alle med logisk tilgang.
4. Informasjonssikkerhetsavtale: Det skal foreligge en signert Informasjonssikkerhetsavtale (ISA) med firmaet som utfører oppdraget.
5. Besøksregler: Generelt besøksforbud. Adgang tillates kun etter særskilt godkjenning og krever alltid ledsaging av autorisert personell.
6. Fotoforbud: Absolutt fotoforbud. 
7. Egnethetsvurdering: Dokumentert utført egnethetsvurdering i Permitto.
[bookmark: _Toc690418725]Krav tilknyttet vassdragsanlegg
Dette kapittelet beskriver sikkerhetskravene for adgang til og arbeid på vassdragsanlegg (dammer, inntak, flomløp etc.) i henhold til Damsikkerhetsforskriften (DSF) og Kraftberedskapsforskriften (KBF).
[bookmark: _Toc646508449]Vassdragsanlegg i direkte tilknytning til kraftstasjon
Vassdragsanlegg som har en direkte funksjonell tilknytning til en kraftstasjon – som inntak, inntakslukehus og tappeorgan/lukekammer – klassifiseres i samme klasse som den aktuelle kraftstasjonen (KBF-klasse).

Krav: Adgang og sikkerhetstiltak for disse anleggene følger de generelle kravene til sikkerhetsklarering, adgang og tilgang, samt kraftstasjonens spesifikke klasse (Klasse 1, 2 eller 3).
[bookmark: _Toc50739169]Vassdragsanlegg (Konsekvensklasse 1)
For frittstående vassdragsanlegg i konsekvensklasse 1 gjelder de generelle kravene til HMS, fysisk adgang og logisk tilgang:

Adgangskrav: Gyldig adgangskort
Logisk tilgang: Det stilles krav om signert "instruks for bruk av IT-utstyr i driftskontrollsystemer" for alle med logisk tilgang.
[bookmark: _Toc1631402221]Vassdragsanlegg (Konsekvensklasse 2, 3 og 4)
For anlegg med høyere konsekvensklasse skal kravene til konsekvensklasse 1 oppfylles, og det skal også gjøres en særskilt vurdering av behovet for tilgang.

Risikovurdering: Det skal utføres en konkret risikovurdering for å fastslå om vedkommende vil få tilgang til kraftsensitiv informasjon (KSI) eller kritiske styresystemer under oppdraget. Basert på denne vurderingen kan det stilles krav til egnethetsvurdering. Vurderingen utføres av beredskapskoordinator. 
[bookmark: _Toc1438273571]Revisjon
Instruksen revideres årlig, eller ved endringer i forskrifter og interne retningslinjer som påvirker innholdet. 
[bookmark: _Toc694793916][bookmark: _Toc2143776954]Referanse til ÅEVK rutiner og instrukser
· Bruk av verneklær og utstyr i ÅEVK
· Adgang til elektriske anlegg i ÅEVK

